
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κατάργηση Νομικού Προσώπου «2η Σχολική Επιτρο¬ 


πή Δήμου Κερατσινίου του 1ου και 2ου Γυμνασίου, 

2ου και 3ου Λυκείου». 1 

Σύσταση Νομικού Προσώπου με το όνομα «2η Σχολική 
Επιτροπή του 2ου Γ υμνασίου - 2ου Λυκείου Δήμου 

Κερατσινίου». 2 

Τροποποίηση της υπ’ αριθ. 7689/1993 (Φ.Ε.Κ. 


245/τ.Β'/9.4.1993) απόφασης του Νομάρχη Ανατο¬ 
λικής Αττικής, που τροποποιήθηκε με την υπ’ αριθ. 
22948/1993 (Φ.Ε.Κ. 657/τ.Β'/1/9.1993) όμοια και με 
τις υπ’ αριθ. 08/ΔΤΑ/22677/1998 (Φ.Ε.Κ. 434/τ. 
Β’/23.4.1999) και 08/ΔΤΑ/8081/2001 αποφάσεις 
μας, για σύσταση αμιγούς Δημοτικής Επιχείρησης 


Ανάπτυξης Λαυρεωτικής (Δ.Ε.Α.Λ.). 3 

Τροποποίηση της συστατικής πράξης της αμιγούς Δη¬ 
μοτικής Επιχείρησης με την επωνυμία «Δημοτική 
Επιχείρηση Ανάπτυξης Δήμου Ζωγράφου 

(Δ.Ε.Α.ΔΗ.Ζ.)». 4 

Τροποποίηση της 18552/5.9.2001 απόφασης του Γενι¬ 
κού Γραμματέα Περιφέρειας Θεσσαλίας. 5 

Έγκριση Ο.Ε.Υ του δημοτικού Νομικού προσώπου Ν. 
Μεσσηνίας με την επωνυμία «Παιδικοί Σταθμοί δή¬ 
μου Μεσσήνης (άρθρο 12 Ν. 2880/2001)». 6 

Επικύρωση του Οργανισμού Εσωτερικής Υπηρεσίας 

(Ο.Ε.Υ) του Δημοτικού Σταθμού Παρνασσού. 7 

Κύρωση υποχρεωτικού αναδασμού αγροκτήματος 
«Πολύανθος (τμήμα)» Ν. Ροδόπης έτους 1998» .... 8 


ΑΠΟΦΑΣΕΙ Σ 

Αριθ. 07/ΔΤΑ/4416 (1) 

Κατάργηση Νομικού Προσώπου «2η Σχολική Επιτροπή 
Δήμου Κερατσινίου του 1ου και 2ου Γυμνασίου, 2ου 
και 3ου Λυκείου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1) Τις διατάξεις του άρθρου 201 του Δ.Κ.Κ. Π.Δ. 410/95 
(ΦΕΚΑ’ 231). 


2) Την 19280/7.7.92 απόφαση του Νομάρχη Πειραιά πε¬ 
ρί συστάσεως ίδιου Νομικού Προσώπου του Δήμου Κε¬ 
ρατσινίου με το όνομα «2η Σχολική Επιτροπή Δήμου Κε¬ 
ρατσινίου του 1ου και 2ου Γ υμνασίου, 2ου και 3ου Λυκεί¬ 
ου» που δημοσιεύθηκε στο ΦΕΚ 565/92 τεύχος Β’. 

3) Την αριθμ. 40/2002 απόφαση του Δημοτικού Συμβου¬ 
λίου Κερατσινίου περί κατάργησης του νομικού προσώ¬ 
που αυτού, αποφασίζουμε: 

Καταργούμε το νομικό πρόσωπο που είχε συσταθεί στο 
Δήμο Κερατσινίου με το όνομα 2η Σχολική Επιτροπή Δή¬ 
μου Κερατσινίου του: 1ου και 2ου Γυμνασίου, 2ου και 3ου 
Λυκείου, με την κατάργηση αυτή δεν θα προκληθεί δαπά¬ 
νη στον προϋπολογισμό του νομικού προσώπου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 16 Απριλίου 2002 

Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

- ♦ - 

Αριθ. 07/ΔΤΑ/Τ.Τ. 4416 (2) 

Σύσταση Νομικού Προσώπου με το όνομα «2η Σχολική 
Επιτροπή του 2ου Γ υμνασίου - 2ου Λυκείου Δήμου Κε¬ 
ρατσινίου». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Το άρθρο 9του Ν. 2503/97 (ΦΕΚ 107/Α/30.5.97). 

2) Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (ΦΕΚΑ’ 231). 

3) Την αριθμ. 40/2002 απόφαση του Δημοτικού Συμβου¬ 
λίου Κερατσινίου, αποφασίζουμε: 

1. Συστήνουμε Νομικό Πρόσωπο με την επωνυμία «2η 
Σχολική Επιτροπή του 2ου Γ υμνασίου - 2ου Λυκείου Δή¬ 
μου Κερατσινίου». 

2. Σκοπός του Νομικού Προσώπου είναι: 

- Η διαχείριση των πιστώσεων που του διατίθενται για 
την κάλυψη των λειτουργικών δαπανώντων σχολείων που 
καλύπτει (καθ/τα, θέρμανση, φωτισμό, ύδρευση, τηλέρω- 
νο, αγορά, αναλώσιμων υλικών κ.λπ.). 

- Η εκτέλεση μικρών έργων για επισκευή και συντήρηση 
των διδακτηρίων. 

- Η φροντίδα - μικρών έργων για επισκευή και συντήρη¬ 
ση των διδακτηρίων. 

- Η φροντίδα για τον εξοπλισμό και εφοδιασμό των σχο¬ 
λικών μονάδων με έπιπλα και βιβλία για τη σχολική βιβλιο¬ 
θήκη και γενικά με όλα τα μέσα που είναι απαραίτητα για 
τη λειτουργία τους και γενικότερα η λήψη όλων των μέ¬ 
τρων που κρίνονταιαναγισαίαγιατη στήριξη της διοικητι¬ 
κής λειτουργίας των σχολικών μονάδων. Φροντίδα για την 
εξεύρεση άλλων πόρων. 

3. Το Νομικό Πρόσωπο διοικείται από 7μελές Δ.Σ. απο- 
τελούμενο από: 

α) Έναν εκπρόσωποτης Δημοτικής Αρχής ως Πρόεδρος. 

β) ΤονΔ/ντή του 2ου Γυμνασίου Κερατσινίου). 

γ) ΤονΔ/ντητου 2ου Λυκείου Κερατσινίου. 

δ) Τον εκπρόσωπο του Συλλόγου Γονέων και Κηδεμό¬ 
νων του 2ου Γ υμνασίου. 

ε) Τον εκπρόσωπο του Συλλόγου Γονέων και Κηδεμό¬ 
νων του 2ου Λυκείου. 

στ) Τον εκπρόσωπο του ΙδμελέςΣ/λίουτου 2ου Γ υμνα¬ 
σίου. 

ζ) Τον εκπρόσωπο του 15 μελές Σ/λίου του 2ου Λυκείου. 

4. Η θητεία του Δ.Σ. του νομικού προσώπου ακολουθεί 
την παρούσα Δημοτική περίοδο. 

Το Δ.Σ. εκλέγει αντιπρόεδρο γραμματέα. 

4. Πόροι του νομικού προσώπου είναι: 

α) Η ετήσια επιχορήγηση του Δήμου. 

β) Η ετήσια επιχορήγηση του Κράτους. 

γ) Οι κάθε είδους εισφορές, δωρεές, κληρονομιές, κλη¬ 
ροδοσίες. 

δ) Οι εισπράξεις από το αντίτιμο των παρεχόμενων 
πραγμάτων ή υπηρεσιών. 

ε) Πρόσοδοι από την περιουσία του και κάθε άλλη νόμι¬ 
μη πηγή. 

5. Την περιουσία του νομικού προσώπου αποτελούν 
όλα τα πάγια στοιχεία (έπιπλα και σκεύη, ηλεκτρομηχα- 
νολογικός εξοπλισμός κλπ.) των σχολείων που καλύπτει. 

6. Το νομικό πρόσωπο εκπροσωπείται στα δικαστήρια- 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

Από τις διατάξεις αυτής, της απόφασης προκαλείται 
δαπάνη σε βάροςτου προϋπολογισμού του Δήμου ύψους 
26.412 ΕΥΡΩ για το οικ. έτος 2002. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς, 16 Απριλίου 2002 
Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 08/ΔΤΑ/6286 (3) 

Τροποποίηση της υπ’ αριθ. 7689/1993 (Φ.Ε.Κ. 245/ 
τ.Β'/9.4.1993) απόφασης του Νομάρχη Ανατολικής Ατ¬ 
τικής, που τροποποιήθηκε με την υπ’ αριθ. 22948/1993 
(Φ.Ε.Κ. 657/τ.Β'/1/9.1993) όμοια και με τις υπ’ αριθ. 
08/ΔΤΑ/22677/1998 (Φ.Ε.Κ. 434/τ. Β’/23.4.1999) και 
08/ΔΤΑ/8081/2001 αποφάσεις μας, για σύσταση αμι¬ 
γούς Δημοτικής Επιχείρησης Ανάπτυξης Λαυρεωτι- 
κής (Δ.Ε.Α.Λ.). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 277 έως και 287, 291 και 
304του Π. Δ. 410/1995. 

2. Τις διατάξεις των παραγραφών 6,7 και 8 του άρθρου 
9του Ν 2503/1997«Διοίκηση, οργάνωση, στελέχωσητης 
Περιφερείας, ρύθμιση θεμάτων για την Τοπική Αυτοδιοί¬ 


κηση και άλλες διατάξεις» (Φ Ε.Κ. Α 107/30.5.97). 

3. Την υπ’ αριθ. 25027/9.4.1984 απόφαση του Υπουρ¬ 
γού Εσωτερικών που δημοσιεύθηκε στο Φ.Ε.Κ. 244/ 
τ.Β'/1984. 

4. Τις ρυθμίσεις του άρθρου 29 Α του Ν. 1558/1985 που 
προστέθηκε με το άρθρο 27του Ν. 2081/1992, σχετικά με 
την υποχρέωση αναγραφής κάλυψη δαπάνης που συνε¬ 
πάγεται η έκδοση κάθε κανονιστικής διάταξης. 

5. Την υπ’ αριθ. 7689/1993 απόφαση του Νομάρχη Ανα¬ 
τολικής Αττικής για σύσταση αμιγούς Δημοτικής Επιχεί¬ 
ρησης Ανάπτυξης Λαυρεωτικής (Δ.Ε.Α.Λ.), την υπ’ αριθ. 
22948/1993 όμοια και τις υπ’ αριθ 08/ΔΤΑ722677/1998 και 
08/ΔΤΑ/8081/2001 αποφάσεις μας, οι οποίες τροποποι¬ 
ούν την πρώτη. 

6. Την υπ’ αριθ. 104/2002 απόφαση του Δημοτικού Συμ¬ 
βουλίου Λαυρεωτικής, αποφασίζουμε: 

Τροποποιούμε την υπ’ αριθ. 7689/1993 απόφαση του 
Νομάρχη Ανατολικές Αττικής για σύσταση αμιγούς Δη¬ 
μοτικής Επιχείρησης Ανάπτυξης Λαυρεωτικής (Δ.Ε.Α.Λ.), 
όπως τροποποιήθηκε με την υπ’ αριθ 22948/1993 όμοια 
και τις υπ’ αριθ. 08/ΔΤΑ/22677/1998 και 08/ΔΤΑ/ 
8081/2001 αποφάσεις μας, ως προς τα άρθρα 1 καθαυ¬ 
τής, ως ακολούθως: 

Άρθρο 1 
ΣΚΟΠΟΣ 

Σκοπός της επιχείρησης είναι: 

Η ανάπτυξη παραγωγικών και κανονιστικών δραστηριο¬ 
τήτων στους τομείς, πολιτισμού, επιμόρφωσης, τουρι¬ 
σμού, περιβάλλοντος, αθλητισμού, κοινωνικής πολιτικής, 
πρόνοιας και ενίσχυσης της απασχόλησης, όπως και τε¬ 
χνικής υποστήριξης της ανάπτυξης της περιοχής του Δή¬ 
μου στον παραγωγικό τομέα. 

Άρθρο 4 
ΔΙΑΡΚΕΙΑ 

Παρατείνεται η διάρκεια της Δημοτικής Επιχείρησης 
Ανάπτυξης Λαυρεωτικής (Δ.Ε.Α.Λ.) κατά μια δεκαετία 
(ΙΟετία) απάτην ορισμένη στο Φ.Ε.Κ. 423/τ.Β'/23.4.1999, 
ήτοι μέχρι 9.4.2013. 

Κατά τα λοιπά εξακολουθεί να ισχύει η υπ’ αριθ. 7689/ 
1993 απόφαση του Νομάρχη Ανατολικής Αττικής, όπως 
τροποποιήθηκε με την υπ’ αριθ. 22948/1993 όμοια και με 
τις υπ’ αριθ. 08/ΔΤΑ/22677/1998 και 08/ΔΤΑ/8081/2001 
αποφάσεις μας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Λαυ¬ 
ρεωτικής. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Παλλήνη, 17 Απριλίου 2002 
Ο Γ ενικός Γ ραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 50452 (4) 

Τ ροποποίηση της συστατικής πράξης της αμιγούς Δημο¬ 
τικής Επιχείρησης με την επωνυμία «Δημοτική Επιχεί¬ 
ρηση Ανάπτυξης Δήμου Ζωγράφου (Δ.Ε.Α.ΔΗ.Ζ.)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Την αριθμ. 41092/29.8.98 απόφαση του Υπουργού 

Εσωτερικών που αφορά τη σύσταση στο Δήμο Ζωγράφου 
αμιγούς Δημοτικής Επιχείρησης με την επωνυμία «Δημο¬ 
τική Επιχείρηση Ανάπτυξης Δήμου Ζωγράφου» 
(Δ.Ε.Α.ΔΗ.Ζ) και δημοσιεύθηκε στοΦ.Ε.Κ. 668/12.9.1988 
τ.Β’. όπως μεταγενέστερα τροποποιήθηκε με α) την υπ’α- 
ριθμ. 2465/90 απόφαση του Νομάρχη Αθηνών που δημο¬ 
σιεύτηκε στο Φ.Ε.Κ. 702/4.9.91τ.Β’, β) την αριθ. 40828 & 
27375 απόφαση του Περιφερειακού Δ/ντή Αθηνών που 
δημοσιεύτηκε στο Φ.Ε.Κ. 984/29.11.95 τ.Β’, γ) τις αριθμ. 
6163/8.1.98, 24213/2.6.99, 54996/29.12.00 αποφάσεις 
του Γενικού Γραμματέα Περιφέρειας Αττικής που δημο- 
σιεύτηκαν αντίστοιχα στα Φ.Ε.Κ. 11/19.1.98,1265/18.6.99 
& 1618/29.12.2000 τ.Β’. 

2. Τις διατάξεις των άρθρων 277 έως 284 του Π.Δ/τος 
410/95 (Φ.Ε.Κ. Α’ 231). 

3. Το υπ’αριθμ 520 Π.Δ. (Φ.Ε.Κ. 236/τ.Α'/24.10.88) - 
όπως τροποποιήθηκε με την παράγραφο 12 άρθρου 5 Ν. 
2307/1995). 

4. Την αριθμ. 25027/84 απόφαση του Υπουργού Εσωτε- 
ρικώνπου δημοσιεύθηκε στο Φ.Ε.Κ. 244/19.4.84τ.Β’. 

5. Τις παραγράφους 22,23 και 24 του άρθρου 11 του Ν. 
2503/97 (Φ.Ε.Κ. 107/30.5.97τ.Α’). 

6. Την αριθμ. 795/2001 απόφαση του Δημοτικού Συμ¬ 
βουλίου του Δήμου Ζωγράφου για τροποποίηση της συ¬ 
στατικής πράξης της αμιγούς Δημοτικής Επιχείρησης με 
την επωνυμία «Δημοτική Επιχείρηση Ανάπτυξης Δήμου 
Ζωγράφου (Δ.Ε.Α.ΔΗ.Ζ.)», αποφασίζουμε: 

Τροποποιούμε την παράγραφο 2 της αριθμ 
41092/29.8.1988 απόφασηςτου Υπουργού Εσωτερικών η 
οποία διαμορφώνεται ως εξής: 

α) Η ανάπτυξη κοινωνικοπολιτιστικών δραστηριοτήτων, 
η επιστημονικοτεχνική υποστήριξη (μελέτες, έρευνες, ερ¬ 
γασίες, εκτέλεση έργων) πρωτοβουλιών που θα συντε¬ 
λούν στη γενικότερη ανάπτυξη της πόλης, καθώς και η 
οργάνωση, υποστήριξη και εκτέλεση επιμορφωτικών 
προγραμμάτων. 

β) Η δημιουργία και εκμετάλλευση χώρων αναψυχής και 
ψυχαγωγίας (όπως κυλικεία, εστιατόρια, αναψυκτήρια 
και λοιποί χώροι ψυχαγωγίας) καθώς και η λειτουργία του 
κυλικείου του Δημοτικού Κοιμητηρίου. 

γ) Η κατασκευή και εκμετάλλευση χώρων στάθμευσης 
αυτοκινήτων χώρων κοινωνικών και πολιτιστικών λειτουρ¬ 
γιών. 

δ) Η οργάνωση και εκμετάλλευση του δικαιώματος του 
Δήμου επί της διαφήμισης προϊόντων και επιχειρήσεων, η 
λειτουργία διαφημιστικού γραφείου και η ενίσχυση της 
διακίνησης των ιδεών και της επικοινωνίας των πολιτών. 

ε) Η οργάνωση, υποστήριξη και εκτέλεση προγραμμά¬ 
των και παροχή επαγγελματικών υπηρεσιών που αφο¬ 
ρούν μειονεκτούσες ομάδες του πληθυσμού. 

στ) Η λειτουργία παιδικών και βρεφονηπιακών σταθμών, 
κέντρων δημιουργικής απασχόλησης Παιδιών. Η εκτέλε¬ 
ση προγραμμάτων κοινωνικής μέριμνας και βοήθειας στο 
σπίτι ηλικιωμένων. 

ζ) Η φύλαξη και καθαρισμός Δημοτικών Κτιρίων, Σχο¬ 
λείων και άλλων Δημοτικών Χώρων. 

η) Λειτουργία Ενδοδημοτικής Συγκοινωνίας. 

Κατά τα λοιπά ισχύει ως έχει η 41092/29.8.98 απόφαση 
του Υπουργού Εσωτερικών όπως μεταγενέστερα τροπο¬ 
ποιήθηκε: α) με την αριθμ. 2465/90 απόφαση του Νομάρ¬ 
χη Αθηνών (Φ.Ε.Κ. 702/τ.Β’ 4.9.1991), β) με την αριθμ. 
40828 & 27375 απόφαση του Περιφερειακού Δ/ντή Αθη¬ 
νών (Φ.Ε.Κ. 984/τ.Β’ /29.11.1995, γ) με τις αριθμ. 
6163/8.1.1998 (Φ.Ε.Κ. 11 /τ.Β’/19.1.1998), 24213/2.6.1999 


(Φ.Ε.Κ. 1265/τ.Β’/18.6.1999, 54996/29.12.2000 (Φ.Ε.Κ. 
1618/τ.Β’/29.12.2000) αποφάσεις του Γενικού Γραμμα¬ 
τέα Περιφέρειας Αττικής. 

Κάλυψη δαπάνης 

Από τις διατάξεις αυτής της απόφασης δενπροκαλείται 
δαπάνη στον προϋπολογισμό 2001 του Δήμου Ζωγρά¬ 
φου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 15 Απριλίου 2002 

Ο Γενικός Γραμματέας Περιφέρειας 
ΜΙΧΑΗΛ ΚΥΡΙΑΚΙΔΗΣ 

-♦- 

Αριθ. 7461 (5) 

Τροποποίηση της 18552/5.9.2001 απόφασηςτου Γενι¬ 
κού Γ ραμματέα Περιφέρειας Θεσσαλίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ ΘΕΣΣΑΛΙΑΣ 

Έχοντας υπόψη τις διατάξεις: 

1) Του άρθρου 204του Π.Δ. 410/95 «Δημοτικός και Κοι¬ 
νοτικός Κώδικας». 

2) Του άρθρου 9 του Ν. 2503/97 «Διοίκηση, Οργάνωση, 
Στελέχωσητης Περιφέρειας». 

3) Το Ν. 2880/2001. 

4) Την αρίθμ. 18552/5.9.2001 απόφασή μας «περί συγ¬ 
χώνευσης των Ν.Π. σε ενιαίο Ν.Π. (ΦΕΚ 1213/18.9.2001 
τ.Β'). 

5) Τηναρ. 2682/2001 (ΦΕΚ421/τ.Β'/2001) απόφαση του 
Γ.Γ.Π.Θ. για την εκχώρηση αρμοδιοτήτων. 

6) Το γεγονός ότι από τις διατάξεις αυτής της απόφα¬ 
σης δεν προκαλειται δαπάνη εις βάρος του Κρατικού 
Προϋπολογισμού, αποφασίζουμε: 

Τροποποιούμε την αριθμ. 18552/5.9.2001 απόφαση 
μας, ως προς τα κάτωθι: 

Α) Στο σκεπτικό μέρος της απόφασης προστίθεται η πα- 
ραληφθείσα παραληφθείσα παράγραφος 5 «την αρίθμ. 
188/2001 απόφαση του Δημοτικού Συμβουλίου Τυρνά- 
βου» και 

Β) Στο αποφασιστικό μέρος στο άρθρο 6 αφαιρείται η 
παράγραφος 5 «Ένα πολίτη που έχει σχετική με το αντι¬ 
κείμενο του Ν.Π. επαγγελματική και κοινωνική δράση ή ει¬ 
δικές γνώσεις». 

Λάρισα, 11 Απριλίου 2002 

Με εντολή Γ ενικού Γ ραμματέα Περιφέρειας 
Ο Διευθυντής 
Ζ. ΛΙΟΥΠΑΣ 

-♦- 

Αριθ. 5263 

Έγκριση ΟΈ.Υ του δημοτικού Νομικού Προσώπου Ν. 
Μεσσηνίας με την επωνυμία «Παιδικοί Σταθμοί δήμου 
Μεσσήνης (άρθρο 12 Ν. 2880/2001)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως αυ¬ 
τές τροποποιήθηκαν από τις ίδιες των άρθρων 8 παρ. 5 
του Ν. 2307/95 και 1 παρ. 2 εδαφ. στ’ του Ν. 2503/97, πε- 

ρί οργανισμών εσωτερικής υπηρεσίας και συγκρότησης 
υπηρεσιών, των ΟΤΑ Α' βαθμού, των δημοτικών και κοι¬ 
νοτικών νομικών προσώπων, κ.λ.π. 

2. Τις διατάξεις του άρθρου 12 του Ν. 2880/2001 (ΦΕΚ9/ 
τ. Α'/ 30.1.2001) «Πρόγραμμα Πολιτεία για την μεταρρύθ¬ 
μιση και τον εκσυγχρονισμό της Δημόσιας Διοίκησης και 
άλλες διατάξεις». 

3. Το γεγονός ότι στον δήμο Μεσσήνης λειτουργεί δη¬ 
μοτικό νομικό πρόσωπο με την επωνυμία «Παιδικοί Σταθ¬ 
μοί δήμου Μεσσήνης» το οποίο έχει συσταθεί με την 
αριθμ. πρ. 4621/11.4.2001 απόφασή μας (ΦΕΚ 840 /τ. 
Ν.Π.Δ.Δ/3.7.2001), κατ’εφαρμογή των ανωτέρω διατάξε- 
ων(άρθ. 12 Ν. 2880/2001). 

4. Την Α.Π. 34329/22.12.2001 Εγκύκλιο του ΥΠΕΣΔΔΑ 
με την οποία διαβιβάστηκε σχέδιο Ο.Ε.Υ των Δημοτικών 
και Κοινοτικών Παιδικών και Βρεφονηπιακών Σταθμών. 

5. Το γεγονός ότι στις περιπτώσεις στις οποίες ο νόμος 
παρέχειτο δικαίωμα της έγκρισης στηνεποπτεύουσα αρ¬ 
χή, όπως ενπροκειμένω, η διοίκηση οφείλει να ελέγξειτην 
πράξη το πρώτον από πλευράς νομιμότητας και εν συνε¬ 
χεία να προχωρήσει στον έλεγχο σκοπιμότητας, κατά τον 
οποίο κρίνει δύναται να μην εγκρίνει το μέρος εκείνο της 
πράξης το οποίο κρίνει άσκοπο, διατυπώνοντας όμως αι¬ 
τιολογημένη άποψη. 

6. Την αριθμ. 21/2001 απόφαση του Διοικητικού Συμ¬ 
βουλίου του δημοτικού νομικού προσώπου «Παιδικοί 
Σταθμοί δήμου Μεσσήνης» με την οποία ψηφίστηκε ο 
Ο.Ε.Υ αυτού . 

7. Την αριθμ. 328/2001 απόφαση Δημοτικού Συμβουλί¬ 
ου Μεσσήνης με την οποία εγκρίνεται η ανωτέρω απόφα¬ 
ση του Διοικητικού Συμβουλίου. 

8. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας, που διατυπώθηκε στο 
Πρακτικό Νο2/21.2.2002(Θέμα 11ο), αποφασίζουμε: 

Εγκρίνουμε την αριθμ. 21/2001 απόφαση του Δ.Σ. του δη¬ 
μοτικού νομικού προσώπου «Παιδικοί Σταθμοί δήμου Μεσ¬ 
σήνης» με την οποία ψηφίστηκε ο Ο.Ε.Υ αυτού, ως εξής: 

Άρθρο Ιο 

ΔΙΟΙΚΗΣΗ 

Όλες οι υπηρεσίες τελούν υπό την ανώτατη διοίκηση 
του Προέδρου του Διοικητικού Συμβουλίου του Νομικού 
Προσώπου και το προσωπικό του υπό τις εντολές του, 
εφαρμοζομένων ανάλογα των διατάξεων του Δημοτικού 
και Κοινοτικού Κώδικα και του Κώδικα των Δημοτικών και 
Κοινοτικών υπαλλήλων. 

Άρθρο 2ο 

ΣΥΓΚΡΟΤΗΣΗ ΥΠΗΡΕΣΙΩΝ 

Οι υπηρεσίες του Δημοτικού Νομικού Προσώπου συ¬ 
γκροτούνται από ένα Τμήμα το οποίο απαρτίζουν τα πα¬ 
ρακάτω γραφεία: 

α) Γραφείο Π ροσχολικής Αγωγής 

β) Γ ραφείο Διοικητικού - Οικονομικού 

Άρθρο 3ο 

ΚΑΤΗΓΟΡΙΕΣ & ΚΛΑΔΟΙ ΠΡΟΣΩΠΙΚΟΥ 

Το μόνιμο προσωπικό του Δημοτικού Νομικού Προσώ¬ 
που υπάγεται στις διατάξεις του πρώτου μέρους του Ν. 
1188/81 «Περί κυρώσεωςτου Κώδικα Καταστάσεως Προ¬ 
σωπικού Οργανισμών Τοπικής Αυτοδιοίκησης». 

Οι θέσεις των υπαλλήλων διακρίνονται σε κατηγορίες 
ΠΕ,ΤΕ,ΔΕ και ΥΕ. 


Άρθρο 4ο 

ΑΡΙΘΜΟΣ ΘΕΣΕΩΝ ΚΑΤΑ ΚΛΑΔΟΥΣ 

Η οργανική σύνθεση και διαβάθμιση των θέσεων του 
προσωπικού του Νομικού Προσώπου κατά κατηγορία και 
κλάδο είναι σύμφωνα με τα Π.Δ. 37Α/87, 22/90, 50/01 και 
ορίζονται ως εξής: 

ΤΑΚΤΙΚΟ ΠΡΟΣΩΠΙΚΟ 

ΚΑΤΗΓΟΡΙΑ ΠΕ 

Μία (1) θέση κλάδου ΠΕΙ Διοικητικού - Οικονομικού με 
βαθμό Δ’ - Α’. 

Δύο (2) θέσεις κλάδου ΠΕ Νηπιαγωγών με βαθμό Δ’ -Α’. 

ΚΑΤΗΓΟΡΙΑ ΤΕ 

Επτά (7) θέσεις κλάδου ΤΕ9 Βρεφονηπιοκομίας με βαθ¬ 
μό Δ’ - Α’. 

ΚΑΤΗΓΟΡΙΑ ΔΕ 

Δύο (2) θέσεις κλάδου ΔΕ8 Βοηθών Βρεφοκόμων - Παι¬ 
δοκόμων με βαθμό Δ’ - Α’. 

Μία (1) θέση κλάδου ΔΕΙ Διοικητικού - Οικονομικού με 
βαθμό Δ’ - Α’. 

Τρεις (3) θέσεις κλάδου ΔΕ32 Μαγείρων με βαθμό Δ’ - 
Α’. 

ΚΑΤΗΓΟΡΙΑ ΥΕ 

Έξι (6) θέσεις κλάδου ΥΕ 16 Προσωπικού Καθαριότητας 
με βαθμό Ε’ - Β’. 

Δύο (2) θέσεις κλάδου ΥΕ16 Εργατών Γενικών Καθηκό¬ 
ντων με βαθμό Ε’ - Β’. 

ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

ΚΑΤΗΓΟΡΙΑ ΤΕ 

Μία (1) θέση κλάδου ΤΕ16 Νηπιαγωγών με βαθμό Δ’ - 
Α’. 

ΚΑΤΗΓΟΡΙΑ ΥΕ 

Μία (1) θέση κλάδου ΥΕ14 (Βοηθητικού προσωπικού) 
Βοηθός Μαγείρου με βαθμό Ε’ - Β’. 

Η θέση ΤΕ16 Νηπιαγωγών (προσωρινός) μετατρέπεται 
μόλις κενωθεί με οποιονδήποτε τρόπο σε θέση κλλάδου 
ΤΕ9 βρεφονηπιοκόμων σύμφωνα με τι διατάξεις του άρ¬ 
θρου 35 του Ν. 2646/1998. 

Η θέση κλάδου ΥΕ16 Μαγείρων (προσωρινός) καταρ- 
γείται με την οιανδήποτε αποχώρηση της υπαλλήλου. 

ΕΠΟΧΙΑΚΟ ΠΡΟΣΩΠΙΚΟ 

Πέντε (5) θέσεις διαφόρων ειδικοτήτωντων κατηγοριών 
ΠΕ, ΤΕ, ΔΕ και ΥΕ, οι οποίες δεν μπορούν να προσδιορι- 
σθούν σήμερα, το προσωπικό αυτό θα προσλαμβάνεται 
σύμφωνα με τις εκάστοτε ανάγκες του Νομικού Προσώ¬ 
που και σύμφωνα με τις ισχύουσες κάθε φορά διατάξεις. 

ΠΡΟΣΩΠΙΚΟ ΜΕ ΣΥΜΒΑΣΗ ΕΡΓΟΥ 

Με σύμβαση έργου θα μπορούν να προσλαμβάνονται 
ορισμένες κατηγορίες επιστημόνων - συνεργατών (π.χ 
Παιδίατρος, Ψυχολόγος, Κοινωνικός Λειτουργός, Ειδικοί 
δάσκαλοι κ.λ.π.) σύμφωνα με τις ανάγκες του Νομικού 
Προσώπου και σύμφωνα με τις ισχύουσες κάθε φορά δια¬ 
τάξεις. 

Άρθρο 5ο 

ΑΡΜΟΔΙΟΤΗΤΕΣ ΠΡΟΪΣΤΑΜΕΝΟΥ ΤΜΗΜΑΤΟΣ 

1. Παρίσταται στις συνεδριάσεις του Δ.Σ. ως εισηγητής, 
εισηγείται τα θέματα της ημερήσιας διάταξης που καταρ- 

τίζεται από τον Π ρόεδρο του Δ.Σ. και εκφέρει γνώμη γι’ αυ¬ 
τά η οποία καταχωρείται στα πρακτικά της συνεδρίασης. 

2. Φροντίζει για την πιστή εφαρμογή της κείμενης 
νομοθεσίας του Κανονισμού Λειτουργίας του Νομικού 
Προσώπου, των εγκυκλίων και οδηγιών του Δήμου και για 
την πιστή εκτέλεση των αποφάσεων του Δ.Σ. 

3. Προΐσταται όλων των υπαλλήλων του Νομικού Προ¬ 
σώπου ασκώντας όλες τις αρμοδιότητες που ορίζονται 
από τις κείμενες διατάξεις, παρακολουθεί και συντονίζει 
το έργο τους ανάλογα με τις ανάγκες που παρουσιάζο¬ 
νται κάθε φορά. 

4. Τηρεί την εμπιστευτική αλληλογραφία του Νομικού 
Προσώπου καθώς επίσης και την υπόλοιπη αλληλογρα¬ 
φία αυτού, εφόσον για την τελευταία αυτή περίπτωση δεν 
υπηρετεί υπάλληλος του κλάδου Διοικητικού - Λογιστικού 
ή υπηρετεί αλλά απουσιάζει ή κωλύεται υπογράφει δε τα 
έγγραφα εκείνα με τα οποία έχει εξουσιοδοτηθεί από το 
Διοικητικό Συμβούλιο. 

5. Τηρεί την σφραγίδα του Νομικού Προσώπου και το 
αρχείο της εμπιστευτικής αλληλογραφίας αυτού. 

6. Κρατείτο κλειδιά του Σταθμών του Νομικού Προσώ¬ 
που τα οποία παραδίδει στους άλλους υπαλλήλους όταν 
απουσιάζει ή παρίσταται ανάγκη. 

7. Αναπληρώνει τους άλλους υπαλλήλους (βρεφονη¬ 
πιοκόμους - Νηπιαγωγούς) όταν αυτοί απουσιάζουν οι 
κωλύονται. 

8. Φροντίζει για την υγιεινή κατάσταση των παιδιών σύμ¬ 
φωνα με τις οδηγίες κάθε φορά των γιατρών. 

9. Συνεργάζεται με τον υπάλληλο του διοικητικού - λο¬ 
γιστικού και το Δ.Σ. για την κατάρτιση του ετήσιου προϋ¬ 
πολογισμού εσόδων και εξόδων του Νομικού Προσώπου 
και του απολογισμού και ισολογισμού τούτου. 

10. Επιμελείται για τον εφοδιασμό του Νομικού Προσώ¬ 
που, που πραγματοποιείται, από τους υπάλλήλους του 
κλάδου Διοικητικού - Οικονομικού όσον αφορά τα ανα¬ 
γκαία τρόφιμα και λοιπά είδη και υλικά καθώς και την κα¬ 
λή φύλαξη, συντήρηση και διάθεση αυτών. 

11. Υπογράφει ή συνυπογράφει με τον υπεύθυνο δια¬ 
χειριστή τα δελτία εισαγωγής. 

12. Υπογράφει τις μισθοδοτικές καταστάσεις οι οποίες 
συντάσσονται από τον υπάλληλο κλάδου Διοικητικού - 
Οικονομικού όταν αυτός υπηρετεί. 

13. Παρακολουθεί και ελέγχει σε τακτά χρονικά διαστή¬ 
ματα τα βιβλία διαχείρισης και διοίκησης και λοιπά παρα¬ 
στατικά στοιχεία που τηρεί ο υπάλληλος του κλάδου Διοι¬ 
κητικού - Οικονομικού όταν αυτός υπηρετεί. 

14. Ασκεί όλα τα καθήκοντα του υπαλλήλου του κλάδου 
Διοικητικού - Οικονομικού όταν αυτός δεν υπηρετεί, 
απουσιάζει ή κωλύεται και εκτελεί κάθε άλλη Διοικητική - 
Παιδαγωγική εργασία όταν παραστεί ανάγκη. 

Άρθρο 6ο 

ΛΟΙΠΟ ΠΡΟΣΩΠΙΚΟ 

ΚΑΘΗΚΟΝΤΑ ΒΡΕΦΟΝΗΠΙΟΚΟΜΩΝ - ΝΗΠΙΑΓΩΓΩΝ 

1. Φροντίζουν για την σωστή ψυχοσωματική υγεία και 
ψυχοκινητική εξέλιξη των παιδιών με πραγματοποίηση 
ατομικών προγραμμάτων ανάλογα με την ηλικία τους. 

2. Εισηγούνται στον Προϊστάμενο του τμήματος για τον 
έγκαιρο εφοδιασμό των αιθουσών με τα απαιτούμενα εί¬ 
δη και ευθύνονται για την είσοδο κάθε ατόμου σε αυτές. 

3. Επιβλέπουν την υγιεινή, την καθαριότητα τον αερι¬ 
σμό, την τακτοποίηση επίπλων και την θερμοκρασία των 
αιθουσών τους. 


4. Καταχωρούν και υπογράφουν καθημερινά την διδα- 
χθείσα ύλη. 

5. Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε 
αντικείμενο ή υλικό που θα τους διατεθεί. 

6. Παρακολουθούν την διανομή του φαγητού στα παι¬ 
διά που πραγματοποιείται από το βοηθητικό προσωπικό 
μαγείρου και προσωπικού καθαριότητας. 

7. Φροντίζουν τα παιδιά την ώρα του φαγητού και για 
την ανάπαυση τους. 

8. Διατηρούν επαφή με τους γονείς και τους ενημερώ¬ 
νουν για την συμπεριφορά και την ψυχοσωματική υγεία 
των παιδιών του τμήματος. 

9. Βοηθούν τον Προϊστάμενο όταν απουσιάζει ο διαχει¬ 
ριστής στην διαχειριστική εργασία. 

10. Εκτελούν κάθε εργασία σε έκτακτη ανάγκη με υπό¬ 
δειξη του προϊστάμενου του Τμήματος. 

ΚΑΘΗΚΟΝΤΑ ΒΟΗΘΩΝ 
ΒΡΕΦΟΚΟΜΩΝ - ΠΑΙΔΟΚΟΜΩΝ 

1. Φροντίζουν τα νήπια κατά την προσέλευση και την 
αποχώρηση από τους Σταθμούς. 

2. Βοηθούν και προσέχουν τα νήπια στις αίθουσες κατά 
την ώρα του εκπαιδευτικού προγράμματος. 

3. Βοηθούν τα παιδιά την ώρα του φαγητού και ιδιαιτέ¬ 
ρως τα μικρότερα την ώρα της ξεκούρασης, την ώρα του 
παιχνιδιού στην αυλή και πάντα με τις υποδείξεις των βρε¬ 
φονηπιοκόμων. 

4. Εξυπηρετούντο νήπια στην τουαλέτα την στιγμή του 
πλυσίματος, και τα βοηθούν στο ντύσιμο. 

5. Βοηθούν τα νήπια την ώρα της προετοιμασίας για φα¬ 
γητό (πλύσιμο -ποδιές κ.λ.π.). 

6. Εκτελούν κάθε παιδαγωγική εργασία που τους ανατί¬ 
θεται από τους βρεφονηπιοκόμους - νηπιαγωγούς. 

ΚΑΘΗΚΟΝΤΑ ΜΑΓΕΙΡΑ 

1. Παραλαμβάνει από τον διαχειριστή την αναγκαία πο¬ 
σότητα τροφίμων και υπογράφει τα σχετικά δελτία εξα¬ 
γωγής. 

2. Είναι υπεύθυνος για την επιμελημένη και έγκαιρη πα¬ 
ρασκευή του φαγητού σύμφωνα με το διαιτολόγιο και πο¬ 
σότητα που ισχύουν κάθε φορά. 

3. Φροντίζει για το σερβίρισμα του πρωινού και μεσημε¬ 
ριανού φαγητού και είναι αποκλειστικά υπόλογος για την 
καθαριότητα συντήρηση, σωστή χρήση και φύλαξη των 
μαγειρικών σκευών και λοιπών ειδών εστίασης καθώς και 
για την υγιεινή κατάσταση των χώρων του μαγειρείου. 

4. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στους κα¬ 
τάλληλους χώρους αποθήκευσης και είναι υπεύθυνος για 
την καθαριότητα και τάξη των χώρων αποθήκευσης αυ¬ 
τών. 

ΚΑΘΗΚΟΝΤΑ ΠΡΟΣΩΠΙΚΟΥ ΒΟΗΘΗΤΙΚΩΝ ΕΡΓΑΣΙΩΝ 

1. Εκτελούν τις εργασίες καθαριότητας όλων των εσω¬ 
τερικών και εξωτερικών. 

2. Είναι αποκλειστικά υπόλογοι για το γενικό ιματισμό 
του Νομικού Προσώπου που παραλαμβάνουν από τον δι¬ 
οικητικό υπάλληλο εκτός από αυτόν που χρησιμοποιείται 
από το παιδαγωγικό προσωπικό και είναι υποχρεωμένο, 
για την καλή συντήρηση, καθαριότητα, φύλαξη, είναι δε 
υπόλογοι για την απώλεια ή την καταστροφή αυτού. 

3. Βοηθούν το μάγειρα στην προετοιμασία του φαγη¬ 
τού. 

4. Φροντίζουν για την διανομή του φαγητού, και παρα¬ 
βρίσκονται στην τραπεζαρία κατά την ώρα του φαγητού 
βοηθούντα νήπια καθ’ όλη την διάρκεια του φαγητού. 

5. Φροντίζουν μετά το τέλος του φαγητού για την καθα¬ 
ριότητα των νηπίων. 

6. Φροντίζουν για την καθαριότητα του 

7. Βοηθούντα νήπια κατά την προετοιμασία ανάπαυσης 
τους καθώς και την προετοιμασία. 

8. Σε περίπτωση ασθένειας ή κωλύματος ή σε περίπτω¬ 
ση που δεν υπηρετεί μάγειρας, εκτελούν τα καθήκοντα 
αυτά μετά από υπόδειξη του Προϊσταμένου του Τμήμα¬ 
τος σε συνεργασία με τον Πρόεδρο του Δ.Σ. 

9. Καθαρίζουντα παιδιά στηντουαλέτα, τα αλλάζουν αν 
λερωθούν ή κάνουν εμετό. 

10. Εκτελούν κάθε άλλη βοηθητική εργασία με υπόδει¬ 
ξη του Προϊστάμενου τους. 

ΚΑΘΗΚΟΝΤΑ ΠΡΟΣΩΠΙΚΟΥ ΕΡΓΑΤΩΝ 
ΓΕΝΙΚΩΝ ΚΑΘΗΚΟΝΤΩΝ 

1. Εκτελούν όλες τις βοηθητικές εργασίες εσωτερικών 
και εξωτερικών χώρων. 

2. Φροντίζουν για την διαμόρφωση και των καλλωπισμό 
των εξωτερικών χώρων των Σταθμών αναλαμβάνοντας 
κάθε εργασία που αφορά, την συντήρηση του πρασίνου, 
τον ελαιοχρωματισμό των κτιριακών εγκαταστάσεων, την 
επισκευή και συντήρηση των παιδικών χαρών κ.λ.π. 

3. Εκτελούν κάθε φόρτωση ή εκφόρτωση προμηθειών 
και πραγμάτων των Σταθμών. 

4. Εκτελούν κάθε άλλη βοηθητική εργασία με υπόδειξη 
του Προϊστάμενου τους. 

ΚΑΘΗΚΟΝΤΑ ΥΠΑΛΛΗΛΩΝ ΚΛΑΔΟΥ 
ΔΙΟΙΚΗΤΙΚΟΥ - ΟΙΚΟΝΟΜΙΚΟΥ 

1. Εκτελεί χρέη γραμματέα στο Διοικητικό Συμβούλιο 
και καταχωρεί τις αποφάσεις που λαμβάνονται από αυτό. 

2. Είναι υπεύθυνος γιατηνπρομήθειατωντροφίμων, των 
ειδών καθαριότητας και για όλα τα είδη που εισέρχονται 
στο Σταθμό καθώς και για την φύλαξη τους και σωστή εξα¬ 
γωγή τους, όπως και για τον καθορισμό των ποσοτήτων. 

3. Είναι υπεύθυνος και υπόλογος στο Δ.Σ. για την κινη¬ 
τή και ακίνητη περιουσία του Νομικού Προσώπου. 

4. Εκδίδει και υπογράφει με τον Πρόεδρο όλα τα έσοδα 
και τα έξοδα του Νομικού Προσώπου. 

5. Εκδίδει και υπογράφει με τον Προϊστάμενο του Τμή¬ 
ματος τα δελτία εξαγωγής υλικού καθημερινώς. 

6. Εκδίδει και υπογράφει με τον Μάγειρα τα δελτία εξα¬ 
γωγής υλικού καθημερινώς. 

7. Συντάσσει τις μισθολογικές καταστάσεις του προσω¬ 
πικού και είναι υπεύθυνος για την τακτοποίηση των μι- 
σθολογικών αυξήσεων και διαφορώντου προσωπικού και 
την πληρωμή αυτού. 

8. Καταχωρεί κάθε ημέρα στα διαχειριστικά βιβλία την 
εισαγωγή και εξαγωγή τροφίμων και παντός είδους υλι¬ 
κού που θα εισαχθεί ή εξαχθεί από το Νομικό Πρόσωπο. 

9. Συνεργάζεται με τον Προϊστάμενο του Νομικού Προ¬ 
σώπου για την κατάρτιση του προϋπολογισμού, του απο¬ 
λογισμού και του ισολογισμού του Νομικού Προσώπου ει- 
σηγούμενος εγκαίρως τυχόν αναμόρφωση του. 

10. Εκτελεί κάθε άλλη εργασία διοίκησης και διαχείρι¬ 
σης που του ανατίθεται. 

Άρθρο 7ο 

ΠΡΟΪΣΤΑΜΕΝΟΙ ΥΠΗΡΕΣΙΑΚΩΝ ΜΟΝΑΔΩΝ 

Κατά το διάστημα κατά το οποίο θα υπηρετούν στο 


Ν.Π.Δ.Δ. υπάλληλοι των κλάδων ΠΕ Νηπιαγωγών (προ¬ 
σωρινός), ΤΕ Νηπιαγωγών (προσωρινός) και ΤΕ Βρεφο- 
νηπιοκομίας ως προϊστάμενος του Τμήματος του Νομι¬ 
κού Προσώπου επιλέγεται από τους κλάδους κλάδων ΠΕ 
Νηπιαγωγών (προσωρινός), ΤΕ Νηπιαγωγών (προσωρι¬ 
νός) καιΤΕ Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ' αποκλειστικότητα υπάλληλοι του 
κλάδου ΤΕ Βρεφονηπιοκομίας. 

Για την επιλογή του προϊστάμενου του Τμήματος εφαρ¬ 
μόζονται οι διατάξεις του άρθρου 36 του Ν.2190/1994 
«Σύσταση Ανεξάρτητης Αρχής για την επιλογή προσωπι¬ 
κού και ρύθμιση θεμάτων διοίκησης (ΦΕΚ 28/05-03-1994), 
όπως αυτές θα τροποποιηθούν και θα ισχύουν στο μέλ¬ 
λον. 

Ο Προϊστάμενος του Τμήματος ορίζεται πάντοτε με 
απόφαση Προέδρου του Δ.Σ. ο κρινόμενος από το αρμό¬ 
διο Υπηρεσιακό Συμβούλιο υπάλληλος, αναπληρούμενος 
σε περίπτωση απουσίας του ή κωλύματος από τον κατά 
βαθμό αρχαιότερο υπάλληλο, και σε περίπτωση ίδιου 
βαθμού από τον υπάλληλο με τον περισσότερο χρόνο 
υπηρεσίας στον βαθμό. 

Άρθρο 8ο 

ΠΡΟΣΟΝΤΑ ΔΙΟΡΙΣΜΟΥ 

Γ ια το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το 
προβάδισμα, τις ηθικές αμοιβές, τα πειθαρχικά αδική¬ 
ματα, τις ποινές, την λύση της υπαλληλικής σχέσης και 
την ιατροφαρμακευτική περίθαλψη των υπαλλήλων 
εφαρμόζονται οι εκάστοτε ισχύουσες νομοθετικές δια¬ 
τάξεις. 

Άρθρο 9ο 

Οι προβλεπόμενες από τον παρόντα Οργανισμό Εσω¬ 
τερικής Υπηρεσίας θέσεις κατά κλάδο καλύπτουν όλους 
τους εργαζόμενους στο Νομικό Πρόσωπο ανεξαρτήτως 
σχέσεως εργασίας καθώς και ορισμένο επιπλέον αριθμό 
θέσεων για την κάλυψη των υφισταμένων και μελλοντικών 
αναγκών των Υπηρεσιών του Νομικού Προσώπου. 

Η κατανομή του προσωπικού γίνεται πάντοτε με από¬ 
φαση του Προέδρου του Δ.Σ. του Νομικού Προσώπου, 
ανάλογα με τις ανάγκες των υπηρεσιών, τα προσόντα των 
υπαλλήλων, την πείρα και τις γνώσεις αυτών σε ειδικά 
αντικείμενα, κατά την οποία κατανομή θα εξετάζονται και 
τυχόν ανάγκες των υπαλλήλων (μητέρες τέκνων έγκυες 
γυναίκες τόπος διαμονής κ.λ.π.). 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από τον παρόντα Οργανι¬ 
σμό, ρυθμίζεται με τον κανονισμό λειτουργίας του Νομι¬ 
κού Προσώπου. 

Από την ψήφιση του παρόντος Ο.Ε.Υ. προκαλείται δα¬ 
πάνη σε βάρος του προϋπολογισμού του Νομικού Προ¬ 
σώπου «Δημοτικοί Παιδικοί Σταθμοί Μεσσήνης» η οποία 
στην παρούσα φάση δεν μπορεί να υπολογιστεί και θα 
αντιμετωπιστεί σύμφωνα με την επιχορήγηση από τους 
ΚΑΠ, ενισχυμένη από τροφεία κ.λ.π. 

Άρθρο 10ο 

Η ισχύς του παρόντος αρχίζει από την δημοσίευση του 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 11 Απριλίου 2002 

Ο Γενικός Γραμματέας Περιφέρειας 

ΑΝΤΩΝΗΣ ΜΑΤΣΙΓΚΟΣ 

-♦- 

Αριθ.2042 (4) 

Επικύρωση του Οργανισμού Εσωτερικής Υπηρεσίας 

(Ο.Ε.Υ) του Δημοτικού Σταθμού Παρνασσού. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις του άρθρου 12 του Ν.1188/81 όπως 
τροποποιήθηκαν και ισχύουν μέχρι σήμερα. 

2) Τις διατάξεις του άρθρου 12 του Ν.2880/2001. 

3) Τις διατάξεις των άρθρων 26,198 παρ. 3 και 203 παρ.5 
του Π.Δ410/95 (Δ.Κ.Κ). 

4) Τις διατάξεις του άρθρου 7 του Ν.2503/1997. 

5) Την 2825/24.4.2000 απόφαση της Περιφέρειας Στε¬ 
ρεός Ελλάδας (ΦΕΚ 636/τ.Β/16.5.2000) με την οποία συ- 
στήθηκε ο Δημοτικός Παιδικός Σταθμός Παρνασσού. 

6) Την 28/2001 απόφαση του Διοικητικού Συμβουλίου 
του Δημοτικού Παιδικού Σταθμού Παρνασσού. 

7) Την 117/2001 απόφαση του Δημοτικού Συμβουλίου 
Παρνασσού. 

8) Την 21/2002 σύμφωνη γνωμοδότηση του περιφερει¬ 
ακού Συμβουλίου υπαλλήλων Ο.Τ.Α. 

9) Την 5921/9.9.97 (ΦΕΚ 832/τ.Β/16.9.97) απόφασης 
του Γ ενικού Γ ραμματέα Περιφέρειας Στερεός Ελλάδας 
«περί μεταβίβασης δικαιώματος υπογραφής», αποφασί¬ 
ζουμε: 

Επικυρώνουμε την 117/2001 απόφαση του Δημοτικού 
Συμβουλίου Παρνασσού με την οποία εγκρίνει την 
28/2001 απόφαση του Διοικητικού Συμβουλίου του Παιδι¬ 
κού Σταθμού Παρνασσού με την οποία κατάρτισε και ψή¬ 
φισε τον Οργανισμό Εσωτερική Υπηρεσίας (Ο.Ε.Υ) του 
Παιδικού Σταθμού που έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
(Ο.Ε.Υ) 

ΔΗΜΟΤΙΚΟΥ ΠΑΙΔΙΚΟΥ ΣΤΑΘΜΟΥ ΠΑΡΝΑΣΣΟΥ 
Άρθρο 1 

Διάρθρωση υπηρεσιών 

Οι υπηρεσίες του Δημοτικού Παιδικό Σταθμού Παρ¬ 
νασσού λειτουργούν σε επίπεδο Τμήματος. 

Το Τμήμα του Δημοτικού Παιδικού Σταθμού Παρνασ¬ 
σού αποτελείται από: 

α) Γ ραφείο Προσχολικής Αγωγής. 

β) Γ ραφείο Διοικητικού-Οικονομικού. 

Άρθρο 2 

Αρμοδιότητες Τμήματος 

Α) Η Διοίκηση του Τμήματος εποπτεύει, συντονίζει και 
κατευθύνει το παιδαγωγικό έργο του Σταθμού και γενικά 
μεριμνά για την εύρυθμη λειτουργία του σύμφωνα με τον 
ισχύοντα κανονισμό. 

Β) Το Γ ραφείο Προσχολικής Αγωγής επιμελείται τηνπα- 
ροχή σύγχρονης προσχολικής αγωγής στα φιλοξενούμε¬ 
να βρέφη και νήπια σε συνεργασία με το προσωπικό του 
Σταθμού. 


Γ) Το Γ ραφείο Διοικητικού - Οικονομικού επιμελείται τις 
παντός είδους διοικητικές και οικονομικές εργασίες του 
Σταθμού. 

Άρθρο 3 

Καθήκοντα Προϊσταμένου Τμήματος 

1. Είναι αρμόδιος και επιμελείται σε συνεργασία με 
τους παιδαγωγούς του Σταθμού για την εφαρμογή των 
σύγχρονων απόψεωντης Παιδαγωγικής και της Ψυχολο- 
γίας. 

2. Εποπτεύει συντονίζει και κατευθύνει το παιδαγωγικό 
έργο των γραφείων. 

3. Είναι αρμόδιος για την εύρυθμη λειτουργία του Σταθ¬ 
μού. 

4. Εισηγείται στο Δ.Σ. του Σταθμού κάθε θέμα που αφο¬ 
ρά τη λειτουργία, το προσωπικό, τους γονείς και την υλι- 
κοτεχνική υποδομή του Σταθμού όπως: 

• τον αριθμό καιτις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του 

• το παιδαγωγικό υλικό και τον πάσης φύσεως εξοπλι¬ 
σμό 

• τις απαραίτητες εργασίες για την επισκευή και συ¬ 
ντήρηση των κτιρίων 

• την επιμόρφωση του προσωπικού. 

5. Είναι υπεύθυνος για την τήρηση του ωραρίου του 
προσωπικού, προγραμματίζει και εγκρίνει τις άδειες αυ¬ 
τού ώστε να μην δημιουργούνται λειτουργικά προβλήμα¬ 
τα στο Σταθμό. 

6. Εγκρίνει και υπογράφει τα αιτήματα των προϊσταμέ¬ 
νων που αφορούν ανάγκες των γραφείων τους. 

7. Συνεργάζεται αρμονικά με το Γ ραφείο Διοικητικού - 
Οικονομικού το οποίο οφείλει να παρέχει κάθε στοιχείο, 
για να διασφαλισθεί η εύρυθμη λειτουργία του Σταθμού 
και η επίτευξη των σκοπώντου. 

8. Επιβλέπει τη τήρηση όλων των απαραίτητων βιβλίων 
και τηρεί τη σφραγίδα του Σταθμού. 

Άρθρο 4 

Καθήκοντα Προϊσταμένου Γ ραφείου 
Προσχολικής Αγωγής 

Είναι υπεύθυνος: 

1. Για την εύρυθμη λειτουργία του Γραφείου και την τή¬ 
ρηση του κανονισμού λειτουργίας. 

2. Για την παροχή σωστής προσχολικής αγωγής στα φι¬ 
λοξενούμενα βρέφη/νήπια σε συνεργασία με το παιδα¬ 
γωγικό προσωπικό. 

3 Εποπτεύει όλο το προσωπικό του Γ ραφείου για τη σω¬ 
στή εκτέλεση των καθηκόντωντου. 

4. Εισηγείται στη Διεύθυνση, τις ανάγκες του Γ ραφείου 
σε προσωπικό και πάσης φύσεως εξοπλισμό καθώς και 
την επιμόρφωση του προσωπικού. 

5. Είναι υπεύθυνος για τις συγκεντρώσεις, προσωπικού, 
γονέων. 

6. Τηρεί όλα τα απαραίτητα βιβλία. 

Άρθρο 5 

Καθήκοντα Προϊσταμένου Γ ραφείου 
Διοικητικού - Οικονομικού 

1. Είναι υπεύθυνος για την προμήθεια και τον έγκαιρο 
εφοδιασμό του Σταθμού μετά αναγκαία τρόφιμα και λοι¬ 
πά υλικά που είναι απαραίτητα για την εύρυθμη λειτουρ¬ 
γία του. 

2. Επιμελείται την εκκαθάριση και πληρωμή κάθε δαπά¬ 
νης και εκδίδει τα σχετικά εντάλματα πληρωμών. 

3. Συντάσσει τις μισθολογικές καταστάσεις του προσω¬ 
πικού και φροντίζει για την εκκαθάριση μισθών, επιδομά¬ 
των προσαυξήσεων κ.λπ. του προσωπικού. 

4. Συνεργάζεται με την Διοίκηση του Τμήματος για την 
κατάρτιση του προϋπολογισμού - απολογισμού - ισολογι¬ 
σμού. 

5. Τηρεί άλατα απαραίτητα βιβλία. 

Άρθρο 6 

Οργανική Σύνθεση Προσωπικού 

Οι θέσεις προσωπικού ορίζονται ως εξής: 

Α'ΜΟΝΙΜΟ ΠΡΟΣΩΠΙΚΟ 

1. Κατηγορία Τ.Ε .με βαθμό Δ'-Α'. 

ΚΛΑΔΟΣ Τ.Ε. 9 ΒΡΕΦΟΝΗΠΙΟΚΟΜΙΑΣ-ΒΑΘΜΟΣΔ'-Α' 

Θέσεις: Μία (1) 

Βαθμός Δ'-Α' 

ΚΛΑΔΟΣ Τ.Ε 17 ΔΙΟΙΚΗΤΙΚΟΣ -ΛΟΓΙΣΤΙΚΟΣ-ΒΑΘΜΟΣ 

Δ'-Α' 

Θέσεις: Μία (Ι)-(ΚΕΝΗ) 

2. Κατηγορία Υ.Ε. με βαθμό Ε'-Β'. 

ΚΛΑΔΟΣ Υ.Ε. 14 ΒΟΗΘΗΤΙΚΟ ΠΡΟΣΩΠΙΚΟ 

(ΜΑΓΕΙΡΙΣΣΑ) 

Θέσεις: Μια (1) 

ΚΛΑΔΟΣ Υ.Ε. 16 ΠΡΟΣΩΠΙΚΟΥ ΚΑΘΑΡΙΟΤΗΤΑΣ 

(ΚΑΘΑΡΙΣΤΡΙΑ) 

Θέσεις: Μια (1). 

Άρθρο 7 

Προϊστάμενοι Υπηρεσιακών Μονάδων 

1. Κατά το διάστημα κατά το οποίο θα υπηρετούν στο 
Ν.Π.Δ.Δ. υπάλληλοι των κλάδων Βρεφονηπιοκομίας ως 
προϊστάμενοι του Τμήματος του Παιδικού Σταθμού κα¬ 
θώς και του Γραφείου Προσχολικής Αγωγής επιλέγονται 
από τους κλάδους ΠΕ Νηπιαγωγών (προσωρινός), ΤΕ 
Νηπιαγωγών (προσωρινός), ΤΕ Βρεφονηπιοκομίας καιΤΕ 
9 Βρεφονηπιοκομίας. 

Μετά την κατάργηση των προσωποπαγών θέσεων προϊ¬ 
στάμενοι κρίνονται κατ’ αποκλειστικότητα υπάλληλοι του 
κλάδου ΤΕ9 Βρεφονηπιοκομίας. 

2. Προϊστάμενος του Γ ραφείου Διοικητικού - Οικονομι¬ 
κού επιλέγεται υπάλληλος του κλάδου ΠΕΙ Διοικητικού - 
Οικονομικού, ΤΕ17 Διοικητικού - Λογιστικού, ΔΕ Διοικητι¬ 
κού - Λογιστικού και ΔΕΙ Διοικητικού - Λογιστικού. 

Άρθρο 8 

Για το διορισμό, τα καθήκοντα, τους περιορισμούς, το 
χρόνο εργασίας, την αστική ευθύνη, τα δικαιώματα, τις 
άδειες, τις μεταβολές υπηρεσιακής κατάστασης, το προ¬ 
βάδισμα, τις ηθικές αμοιβές, τα πειθαρχικά αδικήματα, τη 
λύση τη υπαλληλικής σχέσης και την ιατροφαρμακευτική 
περίθαλψη των υπαλλήλων εφαρμόζονται οι εκάστοτε 
ισχύουσες Νομοθετικές διατάξεις. 

Άρθρο 9 

Οι προβλεπόμενες από τον παρόντα Οργανισμό Εσω¬ 


τερικής Υπηρεσίας θέσεις κατά Κλάδο καλύπτουν όλους 
τους εργαζόμενους στο Ν.Π.Δ.Δ. ανεξαρτήτως σχέσεως 
εργασίας καθώς και ορισμένο επιπλέον αριθμό θέσεων 
για την κάλυψη των υφιστάμενων και ελλοντικών ανα¬ 
γκών των Υπηρεσιών του Ν.Π.Δ.Δ. 

Η κατανομή του προσωπικού στο Τμήμα-Γραφεία γίνε¬ 
ται πάντοτε με απόφαση του Προέδρου του Δ.Σ. του 
Ν.Π.Δ.Δ., ανάλογα με τις ανάγκες των υπηρεσιών, τα προ¬ 
σόντα των υπαλλήλων, την πείρα καιτις γνώσεις αυτών σε 
ειδικά αντικείμενα, κατά την οποία κατανομή θα εξετάζο¬ 
νται και τυχόν ειδικές ανάγκες των υπαλλήλων (μητέρες 
ανηλίκων τέκνων, έγκυες γυναίκες, τόπος διανομής 
κ.λ.π.). 

Προϊστάμενοι Τμήματος και Γραφείων ορίζονται πάντο¬ 
τε με απόφαση Προέδρου του Δ.Σ. οι κρινόμενοι από το 
αρμόδιο Υπηρεσιακό Συμβούλιο υπάλληλοι αναπληρού- 
μενοι σε περίπτωση απουσίας τους ή κωλύματος από τον 
κατά βαθμό αρχαιότερο υπάλληλο της αυτής υπηρεσίας. 

Κάθε άλλη λεπτομέρεια λειτουργίας των επί μέρους 
υπηρεσιών μη προβλεπόμενη από το παρόντα Οργανι¬ 
σμό, ρυθμίζεται με τον κανονισμό λειτουργίας του 
Ν.Π.Δ.Δ. 

Από την ψήφιση του παραπάνω Οργανισμού Εσωτερι¬ 
κής Υπηρεσίας προκαλείται δαπάνη σε βάρος του προϋ¬ 
πολογισμού του οικονομικού έτους 2002, ο οποίος ενι- 
σχύεται από τους ΚΑΠ, τροφεία κ.λ.π. ύψους 30.000.000 
δρχ (Ε 88.041,09) περίπου εφ’ όσον προσληφθούν όλοι 
και για τα επόμενα οικονομικά έτη το ύψος της δαπάνης 
δεν μπορεί να προσδιοριστεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Άμφισσα, 18 Απριλίου 2002 

Με εντολή Γ ενικού Γ ραμματέα Περιφέρειας 
ΙΩΑΝΝΗΣ Κ. ΓΚΟΛΦΗΣ 

-♦- 

Αριθ. 5553 (8) 

Κύρωση υποχρεωτικού αναδασμού αγροκτήματος «Πο¬ 
λύανθος (τμήμα)» Ν. Ροδόπης έτους 1998». 

Ο ΝΟΜΑΡΧΗΣ ΡΟΔΟΠΗΣ 

Έχοντας υπόψη: 

1. Τις διατάξεις του Ν.674/77 άρθρο 15παρ. 1. 

2. Τη σχετική εισήγηση της Δ/νση ς Αγροτικής Ανάπτυ¬ 
ξης - Τμήμα Διαχ/σης Αγροτικής Γης, αποφασίζουμε: 

Κυρώνουμε το νέο κτηματικό καθεστώς που διαμορφώ¬ 
θηκε με τον αναδασμό κατά το έτος 1998 στην κτηματική 
περιοχή «Πολυάνθου (τμήμα)» Ν. Ροδόπης, όπως αυτό 
απεικονίζεται στους συνταχθέντες από την Επιτροπή 
Αναδασμού κτηματολογικούς πίνακες και διαγράμματα 
της περιοχής αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 12 Απριλίου 2002 
Ο Νομάρχης 

ΣΤΕΡΓΙΟΣ ΣΤΑΥΡΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




